Торгайн Амангул

Лауазымы: Өскемен қаласы әкімдігінің «Абай атындағы №33 орта мектебі» КММ әлеуметтік істер жөніндегі директордың орынбасары

Педагогикалық еңбек өтілі - 18 жыл, лауазым бойынша еңбек өтілі – 5 жыл

Тел: 87785768544, e-mail: bahat2018@mail.ru

Түйін сөздер: *әлеуметтік мәселелер, жасөспірімдер мен балалардың өмір сапасы.*

**Ауылдық аралас мектеп жағдайында оқушылардың субъектілік ұстанымдарын қалыптастырудағы әлеуметтік қызметтің жұмысын ұйымдастыру мен басқару тәжірибесі**

(баяндама)

«Біздің стратегиямыздың маңызды мәселесі-қоғамның ең бір әлсіз қорғалған мүшелерінің- балалардың, олардың аналарының және аға ұрпақтың өмірін лайықты қамтамасыз ету»

Елбасының Халыққа Жолдауынан

Б ст стратегиямыздың

Қазақстан Республикасының 2011-2020 жылға арналған білім беруді дамытудағы концепциясында «заманауи білім жүйесінің өсу рөлі және құны, адам капиталы қоғамдық даму деңгейінің критерийі ретінде» атап айтылған. Қазақстан Республикасының жалпы білім стандарты «адамның білімділігіне, стандарттық емес жағдайларда әрекет ете алуына және шығармашылыққа ұмтылуына» көңіл қояды, ол Қазақстанның тұрақты дамуын жүзеге асырудың басты шарты болып табылады. Осыған байланысты білім берудегі басымдықтар өз бетінше ақпарат жинауға, сараптауға және оны барынша өзін-өзі іске асыруға, қоғамдық өмірде тұлғаның белсенді қалыптасуына қарай оқушының танымдық процесінде «белсенді субьектісі» болады, өз бетінше шешім қабылдайды, болып жатқан дүниелерге баға бере алу сияқты осыны жүзеге асыру кезінде оқу-тәрбие үрдісінде заманауи технологияларды енгізу арқылы өткізілген әр тапсырма білім беру сапасын көтеруге және жетілдіруге ықпал етеді.

Қазіргі заманғы адамның білім сапасының критерийі - білім деңгейі, әлеуметтік- мәдени деңгейі, әр түрлі өмір жағдайларына бейімдеу қабілеті, қоғамда болып жатқан дүниелерге, проблемаларды көре алатын қабілеті және осы проблемаларға оңтайлы шешім ұсынатын, кризистік жағдайларда өзін стандартты емес ұстау болып табылады. Сондықтан **«Ауылдық аралас мектеп жағдайында педагогтар мен оқушылардың субьектілік ұстанымын қалыптастырудағы заманауи технологиялардың мүмкіндіктері»** атты мектептің тәжірибелік-эксперименттік жұмыстың тақырыбынан әлеуметтік істің тақырыбы кездейсоқ таңдалып алынған жоқ, өйткені мектеп жұмысының келесі кезеңі аталып өткен технологиялардың оқу-тәрбие үрдісінде және педагогтар мен оқушылардың лауазымын құруына ықпал етуінің оптимальды түрлерін таңдаудан тұрады.

Мен 2011 жылдан бері №33 орта мектебінде жұмыс істеп келемін. Жалпы жұмыс өтілім 18 жыл. Жоғарғы санатты қазақ тілі мен әдебиет пәнінің мұғалімімін. Мектеп директорының әлеуметтік жөніндегі орынбасары болып 2013 жылдан бері атқарып келемін.

Мектебіміз 2012-2013 оқу жылынан бері аралас ауыл мектебі болды. Қазір құрылғанына 7 жарым жылдың көлемі болды. Осы жылдар аралығында оқушылар мен ұстаздардың құзіреттілігін қалыптастыру мақсатында, оқушыны жеке тұлға етіп қалыптастыруда жан-жақты дамыған интелектуалды ой өрісі кең, өз елінің адамгершілігі зор, патриоты бола білуі керек мақсатында жұмыс жүргізіп келеміз.

Менің атқарып отырған лауазымым- әлеуметтік мәселелерді жолға қою, шешімін табу, кез келген уақытта жасөспірімдердің жанынан табылу. **Бұнда мақсат етіп жасөспірімдер мен балалардың өмір сапасын жақсарту, ата–аналардың өз балаларын тәрбиелеу сапасы жауапкершілігін жоғарылату.**

Осы бағытты орындау үшін негізгі **міндеттерді** алға қоямыз. Ол **міндеттер:**

* 1. Жалпы адамдық және ұлттық құндылықтар негізінде тұлғаның дамуы мен қалыптасуына, кәсіпқойлануына, бағытталған, сапалы білім алуына қажетті жағдайлар жасау, ғылым мен тәжірибеге жету;
* 2. Тұлғаның шығармашылық, рухани мүмкіндіктерін дамыту,сау өмір салты мен мықты адамгершілік негізін қалыптастыру, зиятты байыту амалымен даралықты дамыту үшін жағдай жасау;
* 3. Қазақстан Республикасының Конституциясымен кепілденген негізгі бала құқығы мен мүддесін іске асыруында пайда болатын қарым қатынасты реттеу, балаларды қоғамдағы сапалы өмірге дайындау басымдылық принциптеріне негізделіп, оларда шығармашылық белсенділіктерін және қоғамдылық маңыздылық дамыту;
* 4. Әлеуметтік нашар жікті отбасыларының портреттерін жасау жұмысын іске асыру, өмірлік қиын жағдайға түскен балаларға әлеуметтік–психологиялық көмектін жекеше бағдарламасын жасау.
* Осы міндеттерді жүзеге асырғанда нақты жоспарлармен жұмыс жүргізіледі. Мәселен, «Директордың әлеуметтік ісі жөніндегі орынбасарының жұмыс» жоспары, «Суицидтік мінез - құлықтың алдын алу» жоспары, «Құқықбұзушылықтың алдын алу кеңесінің» жұмыс жоспары, «Мемлекеттік мекеме бойынша оқушылар арасында құқық бұзушылық, қылмыс пен қараусыздықтың алдын алу бойынш жасөспірімдер ісі бойынша бөліммен бірлескен» жұмыс жоспары, «План работы общественного наркологического поста» жоспары, «Зорлық-зомбылықсыз және қатігезсіз балалық шақ» және Халықаралық акция «16 күн зорлық-зомбылыққа қарсы күрес» атты жоспар, «Адам саудасы» жоспары, «Ерте жүктілікті болдырмау» сияқты жоспарлармен кешенді жұмыс жүргізіледі. Сондай-ақ оқушылардың жазғы демалысын, жаңа жылдық шыршаның өткізілуін қадағалап, әлеуметтік қорғауға алынған жекелеген оқушылардың өмір сүруін қалыптастыруда атқарылатын жұмыстар, аз қамтылған отбасы балаларына тегін тамақты ұйымдастыру сияқты жоспарлар бар.

Жыл бойы әр баланы зерттеп, әрбір айлықта есептерін жүргізу, нақтылау, көмектен қалып қалмауын қадағалау сияқты дер кезінде жанынан табылу үшін жұмыс істейміз.

Жанұяға және балаларды тәрбиелеуге қамқорлық жасау өркендеген мемлекеттің негізгі міндеті. Еліміз бұл мәселеде шет қалған емес. Мемлекетіміздің берік ірге тасының негізі- баланың аман-есендігі, жайлы тұрмыс-тіршілігі екендігі. Қазақстан Республикасының заңдары, қаулылары, көмек түрлері аз қамтылған және көп балалы отбасылар мен жетім, ата-анасының қамқорлығынсыз қалған балалардың жағдайын шешуге бағытталған. Елбасының 2005 жылғы Жолдауында: «Біздің стратегиямыздың маңызды мәселесі- қоғамның ең бір әлсіз қорғалған мүшелерінің- балалардың, олардың аналарының және аға ұрпазтың өмірін лайықты қамтамасыз ету» деген жолдарында, болашақ ұрпақтың өмір-салтына деген қамқорлық еді. [1,26-28 б]

Метепте жасөспірімдерге, олардың әлеуметтік жағдайын көтеру, материалдық көмек көрсету, әлеуметтік қолдау мақсатында мектеп директорының әлеуметтік орынбасары мен әлеуметтік педагогы атқарады.

Әлеуметтік педагог-социумның «әлеуметтік диагнозын» қою барысында оқушылардың жас және психологиялық ерекшеліктерін, олардың қабілеттерін, қызығушылығын зерттейді. Ол психологиялық, медициналық, құқықтық, адамгершілік-этикалық және басқа да сипаттағы проблемаларды шешуге көмектеседі. Қоғам мен отбасы, бала тұлғасы жүйесіндегі аралық келістіруші бола отырып, тәрбиеленушінің шынайы өмірге қалыптасуына, балалар мен ересектер арасындағы гуманистік, рухани адамгершілік қарым-қатынастарға ықпал етеді. Сондықтан да мектептегі әлеуметтік педагогтардың қызметін ұйымдастыру, атқарылған жұмыстардың артықшылықтары мен кемшіліктерін, өмірге деген құштарлықтарын түсіндіруде мамандардың қызметтері көп көмек көрсетеді.

1. Қоғамның әлсіз қорғалған мүшелерінің- балалардың, әлеуметтік қорғалуы- отбасы мен мектептің өмірінен басталады.

Балалардың құқықтарын қорғау үшін нормативтік құқықтық актілер мен мектептегі әлеуметтік педагог жүмысын жүргізудегі Қазақстан Республикасының заңдарының негізгі баптары және жоспарлары, іс-құжаттары, тренингтер мен жаттығулар қарастырылған.

Әр тұлғаның психология- медико-педагогикалық жағдайының ерекшелігін, микро ортасын, өмір сүру жағдайын, өмірге қызығушылығын, жеке әлеуметтік жағдайларын зерттеу, анықтау және оқушының тәртібіндегі кездесетін қиыншылықтарын қадағалай отырып, өз уақытысында әлеуметтік көмек көрсету, мүддесін қолдау, құқығын қорғау. Осы орайда әлеуметтік педагогтің қызметтік бағыттары мен қағидаларын, мектептен тыс мекемелермен бірлескен жұмыстарын, аз қамтылған отбасылармен, көп балалы отбасылармен, қиын жағдайдағы отбасымен, мектеп оқушыларын зерттеу жұмыстары сияқты негізгі деген бірнеше бағыттар бойынша ойымды жүйелеуге тырысайын. [2,44 б]

**1.1 Әлеуметтік педагогтің қызметтік бағыттары.**

Әлеуметтік педагог өз қызметін үш бағытта жүргізеді:

* Балалар мен отбасының мүшелеріне жүргізілетін психодиагностикалық, психокоррекциялық қызмет әдістерін негіздеп, сараптайды және өңдейді;
* Социумдағы әлеуметтік жағдайды зерттеп және оған болжам жасау арқылы отбасы мен балаларға әлеумсеттік- педагогикалық нақты көмек формаларын және түрлерін ұсынады;
* Баланың жан-жақты психологиялық дамуына жағдай жасау, оқу мен тәрбиеге теріс көзқарасты жою, салауатты өмір салтына оңды көзқарас қалыптастыру, бала тұлғасы дамуының бұзылу себептерінанықтап, алдын ала сақтандыру шараларын жүргізу, үгіт- насихат жұмыстары арқылы педагогтар мен балалардың психологиялық. Құқықтық біліктілігінің жоғары болуын қамтамасыз ету. [3, 50 б]

Мектептегі әлеуметтік педагогтың негізгі нысаны- баланың құқығын қорғау, баланың дамуына жағдай жасау, жанұя мен мектептің арасындағы байланыс пен әріптестік қатынастың жүргізіліп отыруы. Әлеуметтік педагог мектеп әкімшілігімен, мұғаліммен, оқушылармен, олардың ата-аналарымен өзара байланысқа түседі.

Әлеуметтік педагог өз қызметінде бағытталған мақсаты бойынша мемлекеттік басқарушы органдармен, қоғамдық ұжымдармен, 16 жасқа дейінгі, яғни оқушыларға қызығушылық білдіретін ұйымдармен байланыс құрады; білім беру бөлімінде редагогикалық кеңестерге қатысады, жергілікті билік өкілдерімен және жанұямен балаларды әлеуметтік қорғау қызметтік орындармен байланыс жүргізеді. Бұл бағыттағы жұмыстардың жүргізілуін қалалық білім бөлімі басшылық жасай отырып, «Ана мен баланы қорғау орталығының» жоспарлы жұмыстарын мектептерге тарату арқылы ұйымдастырып келуі өте тиімді деп ұғамын. Қазіргі жоспарланып отырған «Ана мен баланы қорғау орталығының» жоспары мектеп оқушыларына, ата-анаға көмегі тиетін, болашақта қылмыстың алдын алуға септігін тигізетін бағдарламалар.[1,26-28 б]

**1.2. Әлеуметтік педагогтің іс-әрекетіндегі негізгі қағидалар.**

Өзара іс-әрекет- бекітілген қағидасы:

* Шиеленісті оқиғалар мен туындаған мәселелер кезінде оны әріптестердің арасында бағытталған мақсат бойынша шешуге ықпал етеді:
* Білім мекемелерінде педагогикалық ортаны қалыптастырады:
* Барлық әлеуметтік институттарды өзара іс-әрекетке байланысты орнатады, оқушылардың әлеуметтенуіндегі бірқатар сұрақтарды шешуге көмектеседі;

Жеке тұлғаға ықпал етуге арналған-негізделген қағидасы:

* Жеке тұлғаға гуманистік тұрғыдан қатынас жасау;
* Мұғалім секілді, оқушының да бостандығы мен құқығына құрметпен қарау;
* Тұлғаның әлеуметтенуі мен өзін-өзі дамытуына нұсқау беру, әсер ету;
* Оның шығармашылығының кеңеюіне көмектесу;

Ұқыптылық- сақтық қағидасы:

* Қарым-қатынаста ашық қатынас орнату;
* Алған ақпаратқа үмітпен және сенімді болу;
* Ата-ананың, мұғалімдердің, оқушылар мен әлеуметтік педагог арасындағы кәсіпшілік 23 құпияларын сақтау [4,55 б]

**1.3. Мектеп, отбасы және мектептен тыс мекемелермен біріккен жұмыс.**

Мектеп , отбасы және мекетптен тыс мекемелермен жұмыс:

* Баланың отбасындағы тұрмыс- жағдайын және тәрбиесін зерттеу;
* Ата-аналар арасында педагогикалық білімді насихаттау;
* Тұрғылықты жеріне байланысты балалармен тәрбие жұмысының жағдайы;
* Оқушыларды тәрбиелеуде мектеп пен мектептен тыс мекемелердің біріккен жұмысы;
* Оқушыларды еңбек тәрбиесіне дайындаудағы мекетптің, отбасының, қоғамдық орындардың біріккен жұмысы;
* Мектептің жасөспірімдер жөніндегі комиссияменғ инспектормен біріккен жұмысы;
* Оқушылармен, ата-аналармен келісе отырып, оқушының күн режимін жасауға көмектесу
* Сынып ата-аналар жиналысының өтілу сапасы;
* Мектеп кеңесі қызметінде ата-аналар мен сынып жетекшілерінің қатысуы;
* Сынып жетекшілер мен ата-аналардың қиын жеткіншектермен біріккен жұмысы сияқты бірнеше бағыттағы жұмыс жүйесін енгізе отырып, бағыттауға болады.

Осы аталып отырған жұмыстар кез келген мекетептерде жүріліп келеді. Бұл жұмыстардың жүзеге асуында әр мектептің өзіндік іс- тәжірибелері қалыптасқан. Сол іс- тәжірибені қалалық жоспарға кіргізіп, мектептер іс- тәжірибелерін таратып отырады. Бұл жаңа келген жас маманға, нормативтік құжаттарды реттеуге, кез келген тексеріс кезінде ұялмай құжаттарыңды реттеп отыруға өте көп көмегін тигізеді.

Қазақстан Республикасының 2015 жылғы 2 тамызындағы №225 бұйрығымен бекітілген «Жалпы білім беретін мектептердегі білім алушылар мен тәрбиеленушілердің жекелеген санаттарына тегін және жеңілдетілген тамақтандыруды ұсыну» мемлекеттік көрсетілетін қызмет регламенті көрсетілген.

1. Аз қамтылған отбасылардың жан басына шаққандағы орташа табысы облыс бойынша анықталған кедейшілік шегінен аспайтын отбасыларға азық түліктің көтерілуіне байланысты өтемақы бөлінген қаржы әр отбасына айлық есептік көрсеткіштің 1,5 пайыз мөлшерінен аспайтын көлемде төленсін делінген. Бұл отбасыларға қандай әлеуметтік көмектер көрсетеміз? Біздің көмегіміз әлеуметтік жағдайларына қаншалықты әсерін тигізеді? Елбасының ұстанып отырған саясатының қандай басымдылықтарын көрсетеді? деген бірнеше сауал төңірегінде ой жүгіртейін. Елбасы өз Жолдауларының бірінде ата-ананың бала тәрбиесіне жауапкершілігін арттыру болса, ал ата-аналар тарапынан баласы үшін мектепке дейінгі тәрбиесіне қол жеткізу, баланың білімі туралы қашықтықтан ақпарат алмасу туралы айтып өткен. Мектепте отбасыларға көрсетіліп келе жатқан әлеуметтік көмектер деп аз қамтылған отбасылар мен көп балалы отбасылардың балаларына тегін тамақпен қамтамасыз етуді, жылына бір рет шектеулі мөлшерде тегін киім беру, әр түрлі акциялар ұйымдастыру, қайырымдылықтар жасау, жазғы сауықтыру лагерьлеріне балаларды жіберу, 14 жастан асқан балаларды еңбекпен қамту сияқты жұмыстарды айтуға болады. Бұл жұмыстарды дұрыстап ұйымдастырғанда, әрине, аталған отбасылардың әлеуметтік жағдайына біраз көмегін тигізеді. Сондықтан бұл тізім жылдан- жылға өзгеріп отырады.

Мемлекетіміз елдегі барлық дені сау адам өз ұрпағының қамын ойлап, жалқаулықты тастап, әр отбасы қай кезде де қол жетімді жағдайда өмір сүруін көру. Ол үшін Елбасының Жолдауындағы шағын кәсіпкерлікті дамытып, қолынан іс келетін әр адамды өмірге бейімдеу, халыққа жақсылық жасауға тарту. Сондықтан әр деңгейдегі отбасы жағдайына белгілі мақсатта қолдау көрсету керек. Оның міндеттері мен қызметтерін айқындап көрсетер болсақ:

1) азаматтарды жұмыссыздықпен мемлекеттік әлеуметтік қорғау

2) мүгедектер мен қарт азаматтарды әлеуметтік қолдау көрсету жөнінде мемлекеттік саясатты жүзеге асыру

3) аз қамтылған азаматтарды әлеуметтік қорғау [7,76-84 б]

**1.4. Аз қамтылған азаматтарды әлеуметтік қорғау.**

Мақсаты: кедейлік деңгейін азайтуға қолдау көрсету.

Міндеті: аз қамтылған халықтың еңбекке қабілетті бөлігінің экономикалық белсенділігін ынталандыру. Балалары бар отбасыларды әлеуметтік қолдау. Аз қамтылған атаулы әлеуметтік көмекпен қамтамасыз ету. Азаматтарға баспаналық көмек көрсету. Ауылдық елді мекендерде тұратын денсаулық, білім беру, әлеуметтік қамтамасыз ету, мәдениет және сполрт мамандарына отын-майын алу үшін әлеуметтік көмек көрсету.

Мектеп әлеуметтік картасын жылына екі рет жасалып, сыныптағы әр баланың әлеуметтік жағдайы анықталып отырады. Осыдан мектептің әлеуметтік картасы шығады. Мектептің әлеуметтік картасына қарай отырып, мекетептің ата-аналар жасы жағынан, білімі жағынан жоғары деңгейде екені байқалды. Ол дегеніміз жақсылық, ата-аналардың жас мөлшері отызға дейінгі ата- аналарды құрайды, барлығы да орта және жоғары мамандық алған адамдар. Ал күн көрісі тұрғысынан 36,5 пайызы аз қамтылған отбасын құрап отыр. Бүгінгі күні 219 бала тегін тамаққа құжаттарын тапсырып, әлеуметтік көмекке ие болды. Бұндай көмек баланың болашағына септігін тигізетін атаулы әлеуметтік жағдай болып саналады. Бұдан басқа, мектептің тәрбие жоспарымен бірге әлеуметтік сала бойынша жасалатын жоспарлар, мектеппен байланыс жасайтын білім беретін мекемелер, қоғамдық ұйымдардың қарым-қатынасы жақсы нәтижеге жеткізіп жүр.

Балалар мен жасөспірімдердің бос уақытын тиімді ұйымдастыратын негізгі орталық база- мектептен тыс мекемелер. Балалармен жұмыстарды жүргізетін мектептен тыс мекемелер, қоғамдық және жеке болып ұйымдастырылады. Мектептен тыс мекемелер өсіп келе жатқан адамға көмектесетін, жеке тұлға ретінде қалыптастыратын, айнала қоршаған ортамен таныстыратын, гуманистік және демократиялық тұрғыда қоғамды құруға қатынасатын әлеуметтік тәрбие институты болып табылады. Мектептен тыс тәрбие- үздіксіз тәрбие беру жүйесінің толық құқылы саласы, ол барлық балалар мен жасөспірімдерге өз мүмкіндігін анықтауға, сабақтан тыс уақыттарда әр баланың қызығушылығына, қабілетіне, дарындылығына қарай жан-жақты дамуына мүмкіндік береді.

Мектептен тыс мекемелердің негізгі ерекшелігі- балалардың белсенділігін, жеке іс-әрекетін, шығармашылығын дамыту, қабілеттеріне, қызығушылықтарына қарай түрлі шараларға қатыстыру. Бұл мекеменің бір ерекшелігі- балалардың өзіне ұнайтын ісімен айналысуына бағытталған.

Біздің мектеп «Еңлік балалар-жасөспірімдер» клубымен, «Асылмұра өнер мектебімен», «Отбасы балалықты қорғау» орталығымен тығыз байланыста жұмыс жасайды. Оқу жылы көлемінде жоспарлы жұмыстар бойынша келісімшартқа отырып, қосымша біліммен толықтырады. «Еңлік балалар- жасөспірімдер» клубының педагог организаторлары мекетеп оқушыларының арасында салауатты өмір салтын насихаттауда, спорттық шаралардың түр түрін өткізу арқылы балаларды білім мен өнерге, спортқа дайындап, оқушының бос уақыттарын ұйымдастырады. Бұнда аз қамтылған отбасы, көп балалы отбасының балаларын, құқық бұзушылық бойынша есепке тұрған балалардың болуын қадағалап отырамыз.

«Отбасы балалықты қорғау» орталығымен бірлескен жұмыс жоспары да жасөспірімдердің құқық бұзушылығын, әлеуметтік маңыздылығы бар мінез-құлықты қалыптастыруға бағыттайтын бағдарламалар мен акцияларды іске асыруды, алдын алуда есепте тұрған оқушылардың түзелуіне, жалпы адамзаттық құндылықтарды қабылдауға оқушыларды ынталандыру сияқты жұмыстар тек оқушылармен ғана емес ата-анамен бірлескен көптеген жұмыстарды атқару болып табылады.

Қоғамдық үйымдармен қарқынды жұмыстың бірі- «Асыл мұра» балалар өнер мектебінің жұмыс нәтижесі. Ол мектеп дарынды балалардың дарынын ашуға, оны шыңдауға өте үлкен игілікті істер жүргізіп келеді.

Елбасымыз Нұрсұлтан Назарбаевтың «Болашаққа бағдар: рухани жаңғыру» мақаласы жарық көргенін білеміз. Бұл – қарапайым мақала ғана емес, қазақ халқының рухани құндылықтарын қалыпқа түсіру, түгендеу, саралау, заман талабын ескере отырып тура жолға қою және дамытуға арналған бағдарламалық құжат деуге толық негіз бар. «Болашаққа бағдар: рухани жаңғырудың» біз барынша мән беріп, берік байлам етіп алуға бастайды. «Рухани жаңғыру» бағдарламасында нақты көрсеткен Білім туралы.. Білім болғанда да ұлттық рухани құндылыққа негізделген білім. Елбасының Қазақстанның үшінші жаңғыруына байланысты келелі ойларын қолдай келе, оны жүзеге асырудың бір жолы бәсекеге қабілеттілікте дейді. Бәсекеге қабілетті болу үшін білімді болумен қатар, дұрыс тәрбие алу керек. «Тәрбиесіз берілген білім – адамзаттың хас жауы» деп әл – Фараби бабамыз айтқандай, біз тәрбие мен білімді қатар жүргізуіміз қажет деп шегелеп көрсеткен. Осыған сәйкес ұлттық ойындардың дамуына жоспарлар құрып,, тоғыз құмалақ, асық ату, теңге ілу, көкпар тарту, аударыспақ, қазақша күрес т.б. ойындарды қайтадан жаңғыртудамыз.

**2. Мектептің психологымен байланыс.**

Мектептегі психологтың жұмысы да әлеуметтік жағдайдың бір жағын толықтырып отырады. Сондықтан жұмыс барысында кездесетін қиындықтар, жетістіктер, кейбір шешілмей келе жатқан жағдайларды айтуға болады. Жұмысымыз бір болғандықтан, тығыз байланыс орнатамыз. Психолог- баламен жұмыс жүргізгенде таптырмайты маман. Құқық бұзушылықтың алдын алуға, жағдаяттарда, шешім табуға, көмек көрсететін мамандық. Жылдық жоспары, сыныптан тыс шаралары, баламен жүргізетін әртүрлі жұмыстары сияқты бағытта басқарылады.

Мектепте өткізіліп келе жатқан қайырымдылық акциялары, жоспарлы акциялар- жасұрпақтың бойына адамгершілік қасиетерді қалыптастырумен бірге, өмірді сүюді үйретсе, айналаға зер салып, өмірдің қаталдығына ұшыраған жандарды қолдап, оларға бақытты сәттерді түсіндіруге, ата-аналарына қолдау жасауға, қоршаған орта мен айналасындағы адамдардың ізгі жан, жанашыр жұрттың табылатынын көрсету. Жыл көлеміндегі өткізілген акциялардың барлығы да ізгілікті дәріптеуге, оны үнемі өткізуге жас ұрпақты дағдылануды үйретеді. Қайырымдылық көмек- жан жылуын беретін, жүрек жылуын төгетін, аяушылық білдіріп, өмірге құштарлықты арттыратын іс. Өзіміз мекен етіп отырған мөлтекаудандағы кембағалы отбасыларға деген қайырымдылық акциясында ерекше жүрекжарды тілектерін білдіріп, жомарттық танытқан, өз өнерімен қолдау танытқан оқушыларды көргенде оқушыларды адамгершілікке тәрбиелеудің бір жолы екенін түсінеміз. Жиі өткізіліп отыратын қайырымдылық акциялары оқушылардың өмірге құштарлықтарын, жаман әдеттерден аулақ болып, өмірдің небір қиындықтарын жеңуге болатынын ұқтырады. Жыл көлемінде «Мектепке жол», «Акция Забота», бұдан басқа да қайырымдылық акциялары ата-аналар тарапынан, жеке кәсіпкерлердің көмегі арқылы өтіп отырады.

Қорытындылай келе, әлеуметтік педагогтың жұмыс жүргізілуіне келетін кедергілер не, оны шешу жолдары қандай, жеткен жетістіктерді көрсету, нәтижеге дейін қандай жұмыстарды атқаруға болатынын көрсете кетейін.

**Кедергі:**

-әлеуметтік жағдайы төмен отбасылардың балаларына көмек көрсетуде ата-ананың назар аудармауы;

-Балаларына көңіл бөлмей, мектеппен қарым-қатынас жасамауы;

-ата-ананың бала тәрбиесіне қарай алмай, күнделікті тәртібімен айналыса алмайтындығы;

-баланың қоршаған ортасындағы жүріс-тұрысы;

-аз қамтылған отбасы екендігін дәлелдейтін құжаттарды жинап бере алмауы;

-ата-аналардың жұмысбастылығы;

-баласымен мекетептен кейінгі уақытта көңіл бөле алмай, қарым-қатынас орната алмауы.

**Жою жолдары:**

* Педагогтың жұмысын жандандыру;
* Мекетептен тыс мекемемен жұмысты нығайту;
* Ата-аналарды мектепке көптеп тарту;
* Баламен өткізілетін әр түрлі іс-шаралар, түрлі мәдени шаралар, тренингтер т.б. жұмыс түрлерін молайту;
* Әлеуметтік мәселелермен айналысатын орындармен байланыс жасап отыру.

**Нәтиже:**

* Мектептің жұмыс жоспары орындалады;
* Баламен жұмыс оңды нәтижелерін білдіреді;
* Қылмыс азаяды,
* Баланың бойына адамгершілік қасиеттерді ұялатамыз;
* Ата-ана тарапынан алғыс айтылады,
* Баланың өмірге құлшыныс артады,
* Мемлекетіміздің алға қойған мақсаттары орындалады;
* Мұғалімнің жұмысы нәтижелі болады. Осыған қарай отырып, әлеуметтік педагогтың жұмыс жүргізуінің нәтижесінде жоғарыда айтылған әр түрлі түйткілді мәселелер шешіліп, білім мен тәрбиеге жіті қарауға көмекші мамандық екені көрініп тұр. Әр жыл сайынға мерекелерде, баланың бос уақытын ұйымдастыруда, жаңа жылдық көңіл күй сыйлауға, қиын жағдайда қалғанда, қараусыздық, қамқорлыққа алынған балаға мемлекеттің тиісті көмегінің дер кезінді жетуіне осы әлеуметтік істермен айналысатын педагог жауапты. Сондықтан біраз жылға іс-тәжірибеме сүйене келе, игі істерді атқарып келе жатқан әрбір әлеуметтік жөніндегі орынбасарлардың атқарып отырған жұмысы ауқымды дер едім. Сондай-ақ білім бөліміндегі мамандармен бірлесе әр мәселенің дұрыс шешілуіне де белсенділік танытды. Осы істің орындалуына дер кезінді табылып, қажетті көмек беріп отыратын білім бөліімінің әдіскерлерінің қызметтерінің жоспарлы түрде жолға қоя білгенінде деп айтар едім.

ӘДЕБИЕТ

1. Қалибекова Б.Қ., Акитбаев Е.Т.,Шамбулова Г.Қ. Жаңа үлгідегі қазақ мектебінің оқу-тәрбие үрдісін ұйымдастыру тәжірибесінен// Алматы 2002, - Б, 26-28

2. Ақышов А., Жанайхан Б. Бүгінгі Қазақстандағы оралмандардың аймақтық әлеуметтік- демографиялық мәселелері// Алматы: Саясат журналы. №9, 2006, -Б, 44

3. Қазақ диаспорасы: бүгіні мен ертеңі. Астана. Елорда, 2005, -Б, 50

4. Сағат Зақанқызы, Бақыт Дөрбетханқызы. Ұрпақтар тоғысы. Астана.Елорда, 2001 ж, -Б, 55

5. www. Googole. Kz

6. Әбдиев Ж. Оралмандардың мәселесі. Айқын газеті. №136-137, 23 мамыр, 2007 ж.

7. Тайжанов С., Қошаве М.Н., Адамбеков М.И., Мұхтаров С.М. Балаларда қозғалыс функциясын қалыптастыру // Дене тәрбиесінің жаршысы журналы, 2004ж, -Б, 76-841

8. Қуаныш Т.Ш. Дене тәрбиесінің ілімі. Алматы, 2005 ж, -Б, 11

9. Иванов П, Қарақов А. Дене тәрбиесі.

10. Уанбаев Е. Дене тәрбиесінің негіздері. Алматы, 2001 ж, -Б, 22